Engelse-roos-appeltertjies | SARIE
Engelse-roos-appeltertjies	deur Barbara Joubert
Dié mooi tertjies laat my aan die roos op die Engelse rugbytruie dink.
1. 6 rooi appels
2. 100 g (110 ml) sagte botter
3. 100 g amandelvlokkies
4. 100 g (190 ml) versiersuiker
5. 1 x 400 g-vel blaardeeg
Maak tertjies só
Verhit oond tot 180 °C. Halveer 6 rooi appels en sny pitte uit. Sny appels in baie dun skywe.
Plaas appels in groot mengbak en voeg bietjie sout by. Maak bak stewig toe met kleefplastiek en plaas vir 3 minute in mikrogolfoond. Haal uit en meng versigtig. Maak weer toe met kleefplastiek en plaas vir nog 3 minute in mikrogolf.
Haal kleefplastiek af en laat effens afkoel. Pak appels op kombuispapier om droog te word en af te koel.
Plaas 100 g botter, 100 g amandels en 100 g versiersuiker in voedselverwerker
Sprinkel bietjie meel op werkvlak en plaas 1 x 400 g-vel blaardeeg bo-op. Rol deeg dunner uit in die breedte.
Sny deeg in breedte in 6 stroke. Smeer van die amandelpasta aan die een kant van elke strook.
Pak appels met skilkant na bo op amandelpasta.
Rol elke strook versigtig op.
Spuit ’n muffinpannetjie met 6 groot holtes met kleefwerende kossproei en plaas ’n tertjie in elke holte. Bak 30 – 35 minute. Haal uit oond en laat paar minute afkoel voor jy dit uit pan haal. Sif bietjie versiersuiker oor.